CELEX: 62014CN0012
Language: bg
Date: 2014-01-10 00:00:00
Title: Дело C-12/14: Иск, предявен на 10 януари 2014 г.  — Европейска комисия/Република Малта

26.5.2014   
            
            
               BG
            
            
               Официален вестник на Европейския съюз
            
            
               C 159/11
            
         Иск, предявен на 10 януари 2014 г. — Европейска комисия/Република Малта
   (Дело C-12/14)
   2014/C 159/15
   Език на производството: английски
   
      Страни
   
   
      Ищец: Европейска комисия (представители: K. Mifsud-Bonnici, D. Martin)
   
      Ответник: Република Малта
   
      Искания на ищеца
   
   
               —
            
            
               да се установи, че като намалява малтийската пенсия за старост със сума в размер на пенсия за държавен служител на Обединеното кралство, отпусната или по Principal Civil Service Pension Scheme, или по National Health Service Pension Scheme, или по Armed Forces Pension Scheme 1975, що се отнася до Royal Air Force, Република Малта не изпълнява задълженията си по член 46а от Регламент (ЕИО) № 1408/71 (1) на Съвета от 14 юни 1971 година за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността, изменен и консолидиран с Регламент № 118/97 от 2 декември 1996 г. (2), и член 54 от Регламент (ЕО) № 883/2004 (3) на Европейския парламент и на Съвета от 29 април 2004 година за координация на системите за социална сигурност,
            
         
               —
            
            
               да се осъди Република Малта да заплати съдебните разноски.
            
         
      Основания и основни доводи
   
   Комисията счита, че Малта не изпълнява задълженията се по Регламент № 408/71 и Регламент № 883/2004, като приспада пенсиите за държавни служители, получавани съгласно законодателството на друга държава членка, от получаваната по закон малтийска пенсия за старост. Според Комисията пенсионните схеми за държавни служители на Обединеното кралство са законоустановени и следователно попадат в приложното поле на посочените регламенти. Последните забраняват намаляване на малтийската пенсия за старост със сума в размер на пенсията за държавен служител на Обединеното кралство. Обединеното кралство и Малта не са сключили спогодба относно пенсиите за държавни служители на Обединеното кралство и нито едно от приложенията на Регламент № 1408/71 и Регламент № 883/2004 не съдържа част, отнасяща се до Малта, поради което предвидените в тези регламенти условия, за да продължи прилагането на спогодби в областта на социалната сигурност, не са изпълнени.
   След като пенсионните схеми за държавни служители на Обединеното кралство попадат в приложното поле на тези регламенти, член 46а, параграф 1 от Регламент № 1408/71 и член 54, параграф 1 от Регламент № 883/2004 забраняват прилагането на разпоредба от националното право за избягване на натрупване като член 56 от малтийския Social Security Act (Закон за социалната сигурност).
   
      (1)  ОВ L 149, стр. 2; Специално издание на български език, 2007 г., глава 5, том 1, стр. 26.
   
      (2)  ОВ L 28, стр. 1; Специално издание на български език, 2007 г., глава 5, том 4, стр. 35 и поправка в ОВ L 32, 2008 г., стр. 31.
   
      (3)  OВ L 166, стр. 1; Специално издание на български език, 2007 г., глава 5, том 7, стр. 82.